FI Euroopan unionin virallinen lehti C 47/19

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY (1) mukainen Ranskan hallituksen tiedonanto

(Ilmoitus nestemäisten tai kaasumaisten hiilivetyjen etsintään oikeuttavia yksinomaisia lupia (ns. Permis de Brive) koskevista hakemuksista)

(ETA:n kannalta merkityksellinen teksti)

2013/C 47/09

Hexagon Gaz Pte. Ltd, jonka päätoimipaikan osoite on 192 Waterloo Street, 05-1 Skyline Building, Singapore 187966, on hakenut 20. syyskuuta 2010 päivätyllä hakemuksella viideksi (5) vuodeksi yksinomaista ns. Permis de Brive -lupaa nestemäisten tai kaasumaisten hiilivetyjen etsintään Corrèzen, Dordognen ja Lot’n departementtien alueella. Määritetty pinta-ala on noin 1 777 km2.

Lupa koskee aluetta, jonka raja kulkee seuraavien pituus- ja leveyspiirien avulla määriteltyjen peräkkäisten pisteiden kautta, kun nollapituuspiiri on Pariisin pituuspiiri:

Kulmapiste Läntistä pituutta Pohjoista leveyttä A 1,50 50,20 B 0,80 50,20 C 0,80 50,10 D 0,70 50,10 E 0,70 50,00 F 0,60 50,00 G 0,60 49,90 H 1,30 49,90 I 1,30 49,60 J 1,50 49,60 K 1,50 49,90 L 1,30 49,90 M 1,30 50,00 N 1,20 50,00 O 1,20 50,10 P 1,50 50,10

Hakemusten esittäminen ja luvan myöntämisperusteet

Alkuperäisen hakemuksen ja kilpailevien hakemusten esittäjien on todistettava täyttävänsä luvan myöntämisen ehdot, jotka on määritelty etsimisluvista ja maanalaisista varastoista 2. kesäkuuta 2006 annetun muutetun asetuksen 2006-648 4 ja 5 pykälässä (Journal officiel de la République française, 3 päivänä kesäkuuta 2006).

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta niiden sääntöjen mukaisesti, jotka on esitetty Euroopan yhteisöjen virallisessa lehdessä C 374 (30 päivänä joulukuuta 1994, s. 11) julkaistussa ilmoituksessa hiilivetyjen etsimislupien hankkimisesta Ranskassa ja vahvistettu etsimisluvista ja maanalaisista varastoista 2. kesäkuuta 2006 annetussa muutetussa asetuksessa 2006-648 (Journal officiel de la République française, 3 päivänä kesäkuuta 2006).

Kilpailevat hakemukset on toimitettava vastuuministeriölle alla olevaan osoitteeseen: Ministère de l’écologie, du développement durable et de l’énergie (direction de l’énergie, bureau exploration et production des hydrocarbures) Grande Arche — Paroi Nord, 92055 La Défense cedex, France.

Toiminnan harjoittamista ja lopettamista koskevat ehdot

Hakijoita pyydetään tutustumaan kaivoslain (code minier) 79 ja 79.1 pykälään sekä kaivostöistä, maanalaisesta varastoinnista ja kaivostoimintaa koskevista säännöistä 2. kesäkuuta 2006 annettuun muutettuun asetukseen 2006-649 (Journal officiel de la République française, 3 päivänä kesäkuuta 2006).

Lisätietoja on saatavissa seuraavasta osoitteesta:

Ministère de l’écologie, du développement durable et de l’énergie, direction de l’énergie, Bureau exploration et production des hydrocarbures, Grande Arche — Paroi Nord, 92055 La Défense cedex, France, Téléphone: +33 140819529.

Yllämainittuihin säädösteksteihin voi tutustua Légifrance-sivustolla osoitteessa http://www.legifrance.gouv.fr

(1) EYVL L 164, 30.6.1994, s. 3.